Diari Oficial de la Generalitat Valenciana


Sumari del DOGV 3540, del 16-07-1999 (1999/6379)

Notificació de la resolució de l'expedient sancionador número 815.
------------------------------------------------------------------

### Dades del document

Número de DOGV
:   3540

Data del DOGV
:   16-07-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/6379


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució de l'expedient sancionador número 815. [1999/M6379]
  
No havent pogut notificar al senyor Heinz Günter Zimmermann en el domicili conegut per aquesta administració la resolució de l'expedient sancionador número 815, de data 25 de juny de 1998, per la qual s'arxiva l'expedient quant al senyor Arnd Mathias Spallek i s'amplia com a inculpat el senyor Enrique Labernia Panisello, d'acord amb allò que s'ha establit en l'article 59.4 de la Llei de 26 de novembre, es fa públic el text íntegre de la citada resolució, perquè el present anunci servisca de notificació a l'interessat.
  
«Amb data 12 de febrer del present any, el sotssecretari d'Obres Públiques dictà resolució d'iniciació d'expedient sancionador contra el senyor Heinz Günter Zimmermann i el senyor Arnd Mathias Spallek, propietari i constructor, respectivament, per la construcció d'una piscina, transformació d'una zona de gespa en plataforma de formigó folrada amb pedra plana de marbre, folrat amb pedra plana de marbre del mur de la parcel·la augmentat en la seua alçària en 45 cm, i demolició parcial del mur per a la col·locació d'una porta de fusta d'accés a la parcel·la, tot això en zona de servitud de protecció i sense autorització administrativa prèvia, en zona Triador, carrer J. número 82, de Vinaròs (Castelló).
  
L'instructor de l'expedient formulà el corresponent plec de càrrecs el 27 de febrer següent, i és notifica als inculpats l'11 de març i el 19 de maig següents, respectivament.
  
Mitjançant escrit amb data de Registre d'Entrada de 23 de març de 1998 el senyor Arnd Mathias Spallek manifestà que ell no havia procedit a la construcció de la piscina, sinó que només instal·là la depuradora, i que el constructor havia sigut l'empresa Laber-2, amb domicili al carrer de Montsià, número 16, tercer, primera, 43361 Ulldecona.
  
En 31 de març de 1998, el senyor Enrique Labernia Panisello, amb el mateix domicili que l'empresa Laber-2, remet, mitjançant correu certificat, la còpia del pressupost de les obres presentat davant de l'Ajuntament de Vinaròs.
  
I, el 26 de maig del corrent, té entrada en el Registre General d'aquesta Conselleria escrit del senyor Heinz Günter Zimmerman, del qual es dedueix que efectivament el constructor ha sigut Laber-2.
  
Vist l'article 93 de la Llei de Costes, que disposa que seran responsables solidaris de les infraccions en matèria de costes els promotors, els empresaris executors i els tècnics directors que intervinguen.
  
En conseqüència, i en virtut de les atribucions conferides a aquesta direcció general pels articles 18 i 19 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transport, dispose:
  
Arxivar l'expedient quant al senyor Arnd Mathias Spallek, i ampliar aquest com a inculpat respecte del senyor Enrique Labernia Panisello, per ser el constructor de les obres consistents en la construcció d'una piscina, transformació d'una zona de gespa en plataforma de formigó folrada amb pedra plana de marbre, folrat amb pedra plana de marbre del mur de la parcel·la augmentat en la seua alçària en 45 cm, i demolició parcial del mur per a la col·locació d'una porta de fusta d'accés a la parcel·la, tot això en zona de servitud de protecció i sense autorització administrativa prèvia, en zona Triador, carrer J. número 82, de Vinaròs (Castelló).
  
Notifiqueu la present resolució als interessats, i al senyor Enrique Labernia Panisello, a més, la Resolució d'iniciació de l'expedient, de 12 de febrer de 1998, i el plec de càrrecs formulat per l'instructor d'aquest el 27 de febrer de 1998, i se li fa saber que els recursos i els terminis que es mencionen en ambdós començaran a comptar des del moment de la seua notificació.